شەفەق نیوز/ وەگورەی هەواڵیگ لە ماڵپەر ئیرانی "تەسنیم" وە مدووی نیشتنەوەی گاز کلۆر لە سەرچەوەی ئاو ئەرکەواز مەلکشاهی، لە سەرەتای شەوەکی ئمڕوو جومعە تا ئیرەنگە 3 کەس تویش ژەهراوی هاتنە و ئەرا بنکەیل چارەسەرکردن کلکریانە.
پیشبینی کریەێد وە وەرچەوگردن بی ئاگایی مەردم لەی رویداوە شمارەی تویشهاتن وە ژەهراویبوین زیایەوبکەێد، دەسڵاتدارەیل ناوخوەیی لە شوین رویداوە ئامادەبوینە تیمیگ لە پەرچەدانەوەی زوینە تەقەلا دەن ئی گیچەڵە چارەسەر بکەن.
جی باسە گاز کلۆر ئەرا پاکەوکردن ئاو وەکارتێد باوجی هەڵمژین بوودە هووکار ئاڵشتبوین ئەی گازە ئەرا ئەسید کلۆریک، ک توەنێد سزیان ناوەکی و گردەوبوین ئاو لەناو سویە و مردن لە دویای خوەی بارێد.
